CELEX: 52011DP0368
Language: hu
Date: 2011-09-13 00:00:00
Title: Közös bizottsági ülésekkel lefolytatott eljárás, koordinátorok ülése és független képviselők tájékoztatása (az eljárási szabályzat 51. és 192. cikkének értelmezése) Az Európai Parlament 2011. szeptember 13-i határozata a közös bizottsági ülésekkel lefolytatott eljárásról, a koordinátorok üléséről és a független képviselők tájékoztatásáról (az eljárási szabályzat 51. és 192. cikkének értelmezése)

22.2.2013   
            
            
               HU
            
            
               Az Európai Unió Hivatalos Lapja
            
            
               CE 51/151
            
         2011. szeptember 13., keddKözös bizottsági ülésekkel lefolytatott eljárás, koordinátorok ülése és független képviselők tájékoztatása (az eljárási szabályzat 51. és 192. cikkének értelmezése)
   P7_TA(2011)0368
   Az Európai Parlament 2011. szeptember 13-i határozata a közös bizottsági ülésekkel lefolytatott eljárásról, a koordinátorok üléséről és a független képviselők tájékoztatásáról (az eljárási szabályzat 51. és 192. cikkének értelmezése)
   2013/C 51 E/27
   
      Az Európai Parlament,
   
               —
            
            
               tekintettel Alkotmányügyi Bizottsága elnökének 2011. július 12-i leveleire,
            
         
               —
            
            
               tekintettel eljárási szabályzata 211. cikkére,
            
         
               1.
            
            
               úgy határoz, hogy az 51. cikkhez az alábbi értelmezést csatolja:
               „E cikk alkalmazható a valamely nemzetközi megállapodás megkötésének jóváhagyására vagy elutasítására vonatkozó ajánlásnak a 90. cikk (5) bekezdése és a 81. cikk (1) bekezdése szerinti elfogadásához vezető eljárásra, feltéve hogy az e cikkben meghatározott feltételek teljesülnek.”
            
         
               2.
            
            
               úgy határoz, hogy a 192. cikkhez az alábbi értelmezést csatolja:
               
                            
                        
                        
                           „A független képviselők nem alkotnak a 30. cikk szerinti képviselőcsoportot, ezért tehát nem jelölhetnek ki koordinátorokat, akik az egyedüli olyan tagok, akik részt vehetnek a koordinátorok ülésein.
                        
                     
                            
                        
                        
                           A koordinátorok üléseinek az a rendeltetése, hogy egy bizottság döntéseit előkészítsék, és kifejezett felhatalmazás hiányában nem helyettesíthetik annak üléseit. Ezért a koordinátorok ülésén hozott döntéseknek előzetes felhatalmazás tárgyát kell képezniük. Ilyen felhatalmazás hiányában a koordinátorok csak ajánlásokat fogadhatnak el, amelyekhez a bizottság utólagos formális jóváhagyására van szükség.
                        
                     
                            
                        
                        
                           A független tagok tájékoztatáshoz való jogát a hátrányos megkülönböztetés tilalma elvének megfelelően minden esetben biztosítani kell az információk továbbításával és azzal, hogy a független képviselők titkárságának egy tagja részt vesz a koordinátorok ülésein.”
                        
                     
         
               3.
            
            
               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.